
Selam alejkum!


Imam jedno veoma važno pitanje na koje bi mi hitno trebao odgovor. Radi se o mom tetku koji je prije operacije debelog crijeva obavljao svih pet vakata namaza. Nakon operacije prinuđen je da nosi kateter preko kojeg obavlja prirodnu nuždu. Problem je u tome što tokom čitavog dana ima nekontroliran nagon za vršenjem velike nužde i neugodnosti sa stomačnim gasovima.


U takvim okolnostima vrlo je teško održati ***[abdest](https://pitajucene.com/search/Abdest/questions/ "Pretraži pitanja o abdestu")***. Zbog svega toga on je napustio ***[namaz](https://pitajucene.com/search/Namaz/questions/ "Pretraži pitanja o namazu")*** jer mu se dešavalo da izvrši nuždu tokom obavljanja namaza. Shodno tome, zanima me da li ipak u ovakvoj situaciji može klanjati ili kako treba da postupi? Allah vas nagradio za vaš trud!


* 
* 
* 
* 
* 
* 
* 

 
Namaz i kateter

Ve alejkumus-selam!


Molim Uzvišenog Allaha da izliječi vašeg bolesnika i da mu podari brzo ozdravljenje. Moramo znati da ***[namaz](https://pitajucene.com/search/Namaz/questions/ "Pretraži pitanja o namazu")*** kao obaveza ne spada sa muslimana sve dok je živ i umno sposobna osoba. Shodno tome, vaš tetak obavezan je klanjati namaz shodno svojim mogućnostima. ***[Islam](https://pitajucene.com/search/islam/questions/ "Pretraži pitanja o Islamu")*** je bolesnicima olakšao obavljanje namaza i drugih ibadeta.


Bolesnik obavlja namaz shodno svojim mogućnostima i izvršava namaske uvjete, ruknove i vadžibe. U slučaju vašeg bolesnika, on će se abdestiti za svaki namaz kada nastupi njegovo vrijeme i klanjat će taj farz-namaz i koliko hoće od nafila i neće se obazirati na izlazak nečistoće. Ukoliko može, u toku namaza neće nositi kesu, a ako ne može, onda nije problem ako je i nosi, također ako se odjeća i mjesto gdje klanja uprljaju nečistoćom, očistit će to ako može, a ako ne, onda će klanjati shodno svojim mogućnostima. Allah najbolje zna!


Na pitanje odgovorio: mr. ***[Osman Smajlović](https://pitajucene.com/search/Osman+Smajlovi%C4%87/answers/ "Pretraži odgovore od mr. Osman Smajlović")***  

Preuzeto sa stranice <http://www.n-um.com>


